section_heading: Opis građevine
paragraph_text: Građevinu su radili domaći graditelji koji su bili u doticaju s graditeljima iz južne Hrvatske. Građena je od lomljenog kamena, zidova debljine oko 75 cm pri čemu su kutni blokovi bili od klesanog kamena. Osnovica sahat-kule je kvadratnog oblika čije su stranice dužine 3,45 m i, da bi joj povećalo stabilnost, blago se sužava prema vrhu. Na visini od oko 12 m od podnožja objekta, po obimu cijele fasade, izrađen je 15-ak cm istureni kameni vijenac iznad kojeg je formiran, na sve četiri strane objekta, po jedan otvor zasvođen prelomljenim lukom koji su međusobno utegnuti čeličnim zategama. U tome prostoru je bilo smješteno zvono. Mehanizam sata je bio smješten u muvekithani a brojčanik je postavljen na zapadnoj fasadi u otvoru kružnog presjeka, naglašen kamenom profilacijom, Vertikala građevine završava jednostavno profiliranim kamenim vijencem iznad kojeg se nalazi krov strmog nagiba u obliku četverostrane piramide. Spoljna fasada kule nije malterisana tako da se stjeće dojam da je kamen zidova utonuo u vezni malter. Unutrašnjost je osvjetljena kroz tri uska otvora na južnoj fasadi na kojoj se nalazi i ulaz. Ulaz čine jednokrilna drvena vrata koja su smještena u fino klesanom kamenom dovratniku koji je uzdignut oko pola metra od razine Bajatove ulice. Građevina ima još jedan ulaz na zapadnoj fasadi.